Diari Oficial de la Generalitat Valenciana


Sumari del DOGV 6135, del 02-11-2009 (2009/11373)

Judici verbal de desnonament i reclamació de rendes 00712/2008-A. Notificació a Wilson Coronado Ramos.
------------------------------------------------------------------------------------------------------

### Dades del document

Número de DOGV
:   6135

Data del DOGV
:   02-11-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/11538


Data del document
:   29-09-2009

Organisme emissor
:   Jutjat de Primera Instància Número 4 d'Alcoi

Tipus de document
:   Edicte

Judici verbal de desnonament i reclamació de rendes 00003/2008-A. Notificació a Wilson Coronado Ramos. [2009/11818]  
Demandant: María Lidia Verdú Gisbert.   
Procurador: Rafael Palmer Peidró.   
Lletrat: Javier Llopis Cartagena.   
Demandat: Wilson Coronado Ramos.  
Demandant: María Lidia Verdú Gisbert.   
Procurador: Rafael Palmer Peidró.   
Lletrat: Javier Llopis Cartagena.   
Demandat: Wilson Coronado Ramos i Arael Jordá Ganga.  
Judici verbal (desnonament per falta de pagament) 000609/2008  
Sobre: verbals arrendaticis.  
En el judici a què es fa referència s'ha dictat la resolució el text literal de la qual és el següent:  
«David López de Cervantes Valencia, secretari judicial del Jutjat de Primera Instància número 4 d'Alcoi (Alacant), done fe i testimoni que en el judici verbal (desnonament per falta de pagament) 000609/2008, que es tramita en este Jutjat a instàncies del procurador Rafael Palmer Peidró, en nom i representació de María Lidia Verdú Gisbert, s'ha dictat en el dia de hui la resolució que, literalment, és així:  
"Sentència número 79/2009  
Alcoi, 22 de setembre de 2009   
Luis Geras Montilla, jutge substitut del Jutjat de Primera Instància i Instrucció número 4 d'Alcoi i partit, he vist estes actuacions de judici verbal de desnonament i reclamació de quantitat número 609/2008, seguides a instàncies de María Lidia Verdú Gisbert, representada pel procurador dels tribunals Rafael Palmer Peidró i assistida pel lletrat Javier Llopis Cartagena, contra Wilson Coronado Ramos, declarat en rebel·lia, i Arael Jordá Ganga, respecte del qual es va desistir de l'acció.   
Antecedents de fet  
Primer. En data 17 d'octubre de 2008 va correspondre per torn i va ser presentada a este Jutjat una demanda de judici verbal de desnonament i reclamació de rendes vençudes formulada pel procurador dels tribunals Rafael Palmer Peidró, en nom i representació de Maria Lidia Verdú Gisbert, contra Wilson Coronado Ramos i Arael Jordá Ganga, la qual va basar en els fets següents: 1. L'actora és propietària d'un habitatge siti al carrer del Mur, número 12, pis 5é, esquerra, d'Alcoi, i va concertar a través de la Societat Pública de Lloguer un contracte d'arrendament de l'habitatge esmentat; 2. En la clàusula sisena del contracte esmentat es pactava una renda mensual de 295 euros. En la clàusula novena s'establia que anirien a càrrec de l'arrendatari les despeses per consum d'aigua, electricitat, butà i comunitat de propietaris; 3. Arael Jordá Ganga es va constituir en el contracte d'arrendament com a fiador solidari de l'inquilí, subjecte a les responsabilitats econòmiques derivades del contracte d'arrendament segons es va establir en la clàusula dessetena; 4. El hui demandat ha deixat de complir la seua obligació de pagar i deu les mensualitats de desembre de 2007, gener, febrer, març, abril, maig, juny, juliol i agost de 2008, que a raó de 295 euros la mensualitat, ascendeix a un total de 2.065 euros. Així mateix, ha deixat de pagar una sèrie de despeses d'Iberdrola i aigua que ascendeixen a 504,65 euros. S'hi adjunten documents acreditatius; 5. Les gestions extrajudicials realitzades han sigut infructuoses, per això se sol·licita l'auxili judicial. Després d'al·legar els fonaments de dret que va estimar aplicables al cas, va acabar demanat al Jutjat que, amb el tràmits previs legals de rigor, en el seu moment es dicte una sentència per la qual s'estime la demanda inicial esmentada i es declare la resolució del contracte d'arrendament d'habitatge per falta de pagament, i es decrete que pertoca el desnonament del demandat, amb l'advertiment de la facultat d'enervació i advertint-lo de l'obligació que té de desallotjar la finca arrendada, que ha de deixar lliure i expedita en el termini que marca la llei i que, si no ho efectua de grat, en serà llançat per la força i a càrrec seu; així mateix, va declarar que el demandat deu per rendes impagades i assimilades la quantitat de 2.569,65 euros, més les que es puguen produir en el curs de la tramitació del procediment fins al desnonament efectiu de l'habitatge arrendat; tot això imposant de forma expressa les costes al demandat.   
Segon. Mitjançant la interlocutòria de 18 de novembre del 2008 es va disposar admetre a tràmit la demanda, i va resultar infructuosa la citació a termini als demandats; per este motiu, es va suspendre el primer assenyalament per al dia 17 de desembre de 2008 i es va assenyalar novament per al dia 18 de maig de 2009, sense que fóra trobat el codemandat Wilson Coronado Ramos; per això, mitjançant la provisió de 9 de juny de 2009, es va disposar, amb la comprovació prèvia en el registre de rebels civils, la citació a termini mitjançant edictes al codemandat Wilson Coronado Ramos, assenyalant novament la vista per al dia 22 de setembre del 2009 i el llançament per al dia 19 de novembre del 2009 a les 11.00 hores. El dia assenyalat va tindre lloc el judici, amb el resultat que figura en l'acta i en el CD. Atés que no constava citat el codemandat Arael Jordá Ganga, la part actora va manifestar que desistia de l'acció i de la pretensió plantejada contra este, i va sol·licitar que continuara el judici respecte del codemandat Wilson Coronado Ramos, sense perjudici de reservar les accions civils contra el codemandat respecte del qual es desistia. A l'acte del judici va comparéixer la part actora i no ho va fer el demandat Wilson Coronado Ramos malgrat haver estar citat en la forma legal, raó per la qual va ser declarat en rebel·lia. Una vegada obert l'acte, el lletrat de la part actora va sol·licitar que es declarara el desnonament, així com que es condemnara al pagament de les rendes degudes en la quantitat de 2.569,65 euros, sense perjudici de reservar la possibilitat d'interposar futures accions civils per les rendes produïdes des de la data d'interposició de la demanda, sol·licitant, així mateix, la imposició de les costes. Després de la pràctica de les proves que es van considerar útils i pertinents va quedar el judici vist per a sentència.   
Tercer. En la tramitació d'este procediment s'han observat les prescripcions legals i les restants que hi són aplicables de forma pertinent, inclòs el termini per a dictar sentència; la dilació del procediment és deguda a les gestions de localització i citació a termini als demandats.  
Fonaments jurídics  
Primer. Este judici de desnonament versa sobre la resolució de contracte d'arrendament estipulat entre les parts i relatiu a l'habitatge siti al carrer del Mur, número 12, pis 5é, esquerra, d'Alcoi, així com la reclamació de rendes degudes. L'immoble esmentat va ser arrendat al demandat el 4 de setembre de 2007. El desnonament sol·licitat s'origina en l'impagament de diverses rendes des de desembre de 2007 fins a agost de 2008, que ascendeixen a la quantitat de 2.065 euros, així com altres despeses assimilables el pagament de les quals li corresponia segons el contracte d'arrendament, i que ascendien, en la data de presentació de la demanda, a la quantitat de 504,65 euros. La part actora sol·licita la resolució del contracte d'arrendament així com la condemna del demandat a deixar lliure, vacu i expedit l'habitatge arrendat, amb el pagament de les rendes degudes i la imposició de les costes processals. Es dóna la circumstància que el demandat va ser declarat en rebel·lia, per no comparéixer a l'acte del judici a pesar d'haver estar citat en la forma legal.   
Segon. El contracte d'arrendament és un contracte bilateral sinal·lagmàtic, que produeix obligacions per a ambdues parts, cada una de les quals és la causa de l'altra. L'obligació principal de l'arrendador és la de posar en este cas l'habitatge o local de negoci a disposició de l'arrendatari en condicions aptes per al seu ús durant el temps pactat; i la de l'arrendatari el pagament de les rendes i la resta de quantitats pactades.   
L'article 27 de la Llei 29/1994, d'Arrendaments Urbans, estableix en el número 2, com a causa per la qual l'arrendador podrà resoldre de ple dret el contracte d'arrendament en l'apartat a) la falta de pagament de la renda o, si pertoca, de qualsevol de les quantitats el pagament de les quals haja assumit o corresponga a l'arrendatari, articulant-se processalment un judici sumari, acumulable a la reclamació de rendes degudes per causa de l'article 438.3 de la Llei d'Enjudiciament Civil. El demandat va ser declarat en rebel·lia, i per això pertoca el desnonament sense cap altre tràmit, de conformitat amb el que disposa l'article 440.3 de la Llei d'Enjudiciament Civil.   
La circumstància esmentada es complementa amb la documental adjuntada a la demanda que acredita l'impagament de les quantitats disposades. S'adjunta el contracte d'arrendament subscrit entre les parts en data 4 de setembre de 2007 (doc. número 1). Consta que el contracte inicial es va pactar per 295 euros. S'aportacom a document número 2 el certificat de l'entitat Societat Pública de Lloguer acreditatiu de l'impagament de les rendes pactades de desembre de 2007 a agost de 2008, a raó de 295 euros la mensualitat. Les mensualitats impagades esmentades ascendeixen a la quantitat de 2.065 euros dels mesos de desembre de 2007 a agost de 2008. Així mateix, s'adjunten com a documents número 3 a 14 els justificants acreditatius d'altres quantitats assimilades no pagades, corresponents al subministrament elèctric i d'aigua, per un import total de 504,65 euros, quantitats que han sigut degudament acreditades amb els justificants indicats. Les quantitats esmentades són transferibles d'acord amb el que s'ha pactat en el contracte d'arrendament (clàusula novena del contracte). La suma de totes eixes quantitats ascendeix al total reclamat de 2.569,65 euros. En definitiva, atés que queda acreditat per les asseveracions de l'actora, per la documentació aportada i per l'absència del demandat a l'efecte de rebatre-les, que es deuen les mensualitats esmentades i la resta de despeses assimilables, la suma de tot això ens dóna un total degut de 2.569,65 euros, corresponent a la suma deguda en la data d'interposició de la demanda, sense perjudici de la possible reclamació de quantitats produïdes després de la contestació a la demanda, que no han sigut reclamades en este procediment d'acord amb el que es va declarar en el mateix judici, sense perjudici d'una reclamació ulterior en un altre procediment.   
Finalment, el demandat no ha comparegut a l'acte del judici a pesar d'haver estat citat en la forma legal. Atés que la falta de pagament de la renda constitueix un fet negatiu, la prova del qual resulta més fàcil per a l'arrendatari, de conformitat amb el principi de proximitat i facilitat probatòria, es trasllada la càrrega de la prova a la part demandada, i per tant, ja que el mitjà normal per a acreditar el pagament de la renda és l'exhibició dels corresponents rebuts emesos per l'arrendador i que este no els ha aportat ni ha practicat cap tipus de prova respecte d'això, tot això permet acreditar que el demandat ha incorregut en causa de resolució del contracte d'arrendament per no haver pagat la renda corresponent a diverses mensualitats i altres quantitats assimilades; per este motiu, pertoca dictar una sentència estimatòria de la demanda i declarar resolt l'arrendament existent, i que l'arrendatari procedisca a desallotjar l'habitatge arrendat, que haurà de deixar lliure i expedit, amb l'advertència que si no du a terme el desallotjament voluntari se'n farà el llançament el 19 de novembre de 2009, a les 11.00 hores, amb auxili de la força pública si calguera.   
Tercer. Per disposició de l'article 447.2 de la Llei d'Enjudiciament Civil no produiran efectes de cosa jutjada les sentències que posen fi als judicis verbals que decidisquen sobre la pretensió de desnonament.   
Quart. En matèria de costes, per aplicació de l'article 394 de la Llei d'Enjudiciament Civil, atés que es declara que pertoca el desnonament, és procedent condemnar el demandat en les produïdes com a conseqüència del judici.   
Atesos els articles esmentats i els restants aplicables de forma general i pertinent,  
Dispositiva  
Es té per desistit l'actor de la demanda presentada contra el codemandat Arael Jordá Ganga, amb reserva d'accions civils.   
Estime de forma íntegra la demanda formulada pel procurador dels tribunals Rafael Palmer Peidró, en nom i representació de María Lidia Verdú Gisbert, contra Wilson Coronado Ramos, declarat en rebel·lia, i declare resolt el contracte d'arrendament de l'habitatge de data 4 de setembre de 2007, i conseqüentment, declare que pertoca el desnonament del demandat de l'habitatge esmentat siti al carrer del Mur, número12, pis 5é, esquerra, d'Alcoi, advertint-lo que si no el desallotja dins del termini legal, serà llançat el dia 19 de novembre de 2009, a les 11.00 hores; condemne, així mateix, el demandat a pagar a la part actora la quantitat de dos mil cinc-cents seixanta-nou euros i seixanta-cinc cèntims (2.569,65 euros); fent una imposició expressa de les costes processals a la part demandada.   
Notifiqueu esta resolució a les parts i feu-los saber que no és ferma i que s'hi podrà interposar un recurs d'apel·lació davant d'este Jutjat, per a l'Audiència Provincial d'Alacant, per un escrit, en el termini dels cinc dies següents al de la notificació. S'adverteix de forma expressa al demandat que no se li admetrà cap recurs si, quan el prepara, no manifesta, acreditant-ho per escrit, que ha pagat les rendes vençudes i les que d'acord amb el contracte haja de pagar de bestreta.   
Esta és la meua sentència, que es portarà al llibre que corresponga, i de què el secretari ha d'estendre la testimoniança oportuna en les actuacions, que definitivament jutjant en primera instància, pronuncie, mane i firme".  
El que s'ha dit adés concorda bé i fidelment amb l'original a què em remet i, perquè així conste, expedisc este edicte.  
Alcoi, 29 de setembre de 2009.   
Atés que es desconeix el domicili o residència actuals de la part demandada, mitjançant la resolució del dia de hui el jutge, de conformitat amb el que disposen els articles 156.4, 164 i 497 de la Llei 1/2000, d'Enjudiciament Civil, ha ordenat la publicació d'este edicte en el Diari Oficial de la Comunitat Valenciana per a portar a efecte la diligència de notificació de la sentència dictada en data 22 de setembre de 2009 al demandat Wilson Coronado Ramos».   
Alcoi, 29 de setembre de 2009.- El secretari judicial: David López de Cervantes Valencia.